《答许景亮》
宋代·贺铸

东嘉海上孕瓌怪，之子人英晦当代。
发之辞章聊一噫，雷鼓霜钟警聋聩。
投吾夜光敢不拜，相期过高幸少杀。
君家风鉴严简汰，顾吾衰迟积尪瘵。
久隐墙东慕牛侩，绝望仲华安石辈。
老矣狂奴犹故态，清思屡遭俗子败。
絮衣棘径动罥碍，京尘浼人更难奈。
行拏一舟犯滂湃，五斗无余杂糠稗。
全家饫飧云梦{上艹下豈}，黄鹤登临指天外。
燕子西飞书可待，访吾少明安好在。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。